
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 113
                                                                    25 iunie 2026
privind reorganizarea aparatului de specialitate al Primarului Municipiului Sighișoara și a serviciilor publice locale, precum și modificarea Organigramei şi a Statului de Funcţii ale Municipiului Sighişoara, în contextul prevederilor Ordonanței de Urgență a Guvernului nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ - teritoriale
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 21.699/09.06.2026 și la Consiliul Local Sighișoara cu nr. 21.712/09.06.2026, de referatul de aprobare, înregistrat cu nr. 21.698/09.06.2026, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;
Văzând prevederile Hotărârii Consiliului Local Sighișoara nr. 92/27.06.2024 privind modificarea Organigramei și a Statului de Funcții ale Municipiului Sighișoara, cu modificările și completările ulterioare, precum și prevederile Hotărârii Consiliului Local Sighișoara nr. 86/08.05.2026 privind modificarea Statului de Funcții al Municipiului Sighișoara;
Având în vedere adresa Instituției Prefectului - Județul Mureș cu nr. 3.359/S IX, dosar nr. 11 din data de 13.03.2026, înregistrată la Municipiul Sighișoara cu nr. 10.988/16.03.2026, prin care, potrivit prevederilor art. XL alin. (1) - (3) din Ordonanța de Urgență a Guvernului nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ - teritoriale, ne comunică numărul maxim de posturi stabilit pentru U.A.T. Municipiul Sighișoara;
Ținând cont și de prevederile Hotărârii Consiliului Local Sighișoara nr. 68/07.04.2026 privind aplicarea numărului maxim de posturi stabilit pentru U.A.T. Municipiul Sighișoara, în conformitate cu prevederile Ordonanței de Urgență a Guvernului nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ - teritoriale;
Luând în considerare și prevederile Hotărârii Consiliului Local Sighișoara nr. 97/28.05.2026 pentru stabilirea unor măsuri privind salarizarea funcționarilor publici și a personalului contractual din cadrul aparatului de specialitate al Primarului Municipiului Sighișoara precum și a serviciilor publice din subordinea Consiliului Local Sighișoara;
Având în vedere prevederile art. X alin. (4) și ale art. XL din Ordonanța de Urgență a Guvernului nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ - teritoriale;

Ținând cont de prevederile art. 5 lit. d), lit. g), lit. q), lit. f), lit. j), lit. ff), lit. gg), lit. hh), art. 129 alin. (2) lit. a) și lit. c), art. 148, art. 154 alin. (2) și alin. (3), art. 155 alin. (5), art. 156, art. 157, art. 158, art. 196 alin. (1) lit. (a), art. 370 alin. (2), art. 371, art. 382, art. 384, art. 386, art. 390 - 393, art. 402, art. 405, art. 407, art. 409, art. 414, art. 476 - art. 479, art. 506, art. 512, art. 515, art. 518, art. 519, art. 524 - art. 526, art. 534, art. 539 - art. 542, art. 546, art. 554, art. 562, art. 614 și art. 510 precum și de prevederile art. 139 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Ținând cont de prevederile Ordonanței de Urgență a Guvernului nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, cu precădere cele ale art. III din aceasta;
Ținând cont de principiile responsabilității fiscal - bugetare prevăzute la art. 4 din Legea nr. 69/2010, legea responsabilității fiscal - bugetare, republicată, cu modificările și completările ulterioare, precum și de principiile economicității, eficienței și eficacității utilizării fondurilor publice reglementate de prevederile Legii nr. 500/2002 privind finanțele publice, cu modificările și completările ulterioare;
Văzând prevederile Legii - cadru nr. 153/2017 privind salarizarea personalului plătit din fonduri publice, cu modificările și completările ulterioare, precum și prevederile Hotărârii Consiliului Local Sighișoara nr. 4/29.01.2019 privind stabilirea salariilor de bază aferente funcțiilor publice și contractuale din cadrul familiei ocupaționale „Administrație”, utilizate în cadrul aparatului de specialitate al Primarului Municipiului Sighișoara și a serviciilor publice din subordinea Consiliului Local Sighișoara;
Având în vedere prevederile Ordonanței de Urgență a Guvernului nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ - teritoriale;
Având în vedere prevederile Legii nr. 53/2003, Codul Muncii, republicată, cu modificările și completările ulterioare;
Ținând cont de prevederile Legii nr. 155/2010, Legea poliției locale, republicată, cu modificările și completările ulterioare;
Luând în considerare consultările ce au avut loc în data de 08.06.2026 cu reprezentanții salariaților, reprezentantul Sindicatului ProLex, în urma cărora s-a încheiat procesul - verbal cu nr. 21.361/08.06.2026, respectiv procesul - verbal cu nr. 21.157/I/04.06.2026;
Ținând cont de avizul unanim exprimat cu nr. 42/09.06.2026 vis-a-vis de proiectul de hotărâre privind reorganizarea aparatului de specialitate al Primarului Municipiului Sighișoara și a serviciilor publice locale, precum și modificarea Organigramei şi a Statului de Funcţii ale Municipiului Sighişoara, în contextul prevederilor Ordonanței de Urgență a Guvernului nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ - teritoriale, dat de Comisia paritară din cadrul Municipiului Sighișoara, constituită prin Dispoziția Primarului Municipiului Sighișoara nr. 33/20.01.2026, precum și de procesul - verbal încheiat în data de 09.06.2026 cu ocazia lucrărilor desfășurate de către Comisia paritară, proces - verbal înregistrat cu nr. 41/09.06.2026; 
Având în vedere Raportul de specialitate al Serviciului Resurse Umane, Administrare Sistem Informatic și Personal Auxiliar, înregistrat cu nr. 21.700/09.06.2026, prin care se propune reorganizarea aparatului de specialitate al Primarului Municipiului Sighișoara și a serviciilor publice locale, precum și modificarea Organigramei şi a Statului de Funcţii ale Municipiului Sighişoara, în contextul prevederilor Ordonanței de Urgență a Guvernului nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ – teritoriale;
Având în vedere avizele favorabile al tuturor comisiilor pe domenii de specialitate;
 În temeiul art. 129 alin. (1) și alin. (2) lit. „a”, alin. (3) lit. „c”, alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
              H O T Ă R Ă Ş T E:
Art. 1. (1) Se aprobă reorganizarea aparatului de specialitate al Primarului Municipiului Sighișoara și a serviciilor publice locale, în vederea încadrării în numărul maxim de personal aprobat prin Hotărârea Consiliului Local Sighișoara nr. 68/07.04.2026.
(2) Se aprobă desființarea Agenției pentru Managementul Energiei Sighișoara, ca serviciu public de interes local cu personalitate juridică, aflat în subordinea Consiliului Local al Municipiului Sighișoara.
(3) Se aprobă modificarea Organigramei și a Statului de Funcţii ale Municipiului Sighişoara, conform anexelor nr. 1, respectiv nr. 2, care fac parte integrantă din prezenta hotărâre.
Art. 2. Numirea personalului pe noile funcții publice și încadrarea personalului în noile funcții contractuale se realizează prin dispoziția primarului cu respectarea prevederilor legale în vigoare.
Art. 3. Prezenta hotărâre va fi pusă în aplicare în acord cu prevederile art. XL alin. (6) din Ordonanța de Urgență a Guvernului nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ - teritoriale.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara şi Serviciul Resurse Umane, Administrare Sistem Informatic și Personal Auxiliar din cadrul Municipiului Sighișoara.
Art. 5. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Duma Felix - Lucian       

                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 14 voturi ”pentru”, 1 vot ”împotrivă” și 2 ”abțineri”)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;
  2 ex. Serviciul  Resurse Umane, Administrare Sistem Informatic și Personal Auxiliar;
  1 ex. Compartimentul Buget, Contabilitate, Salarizare – Direcția Economică.
  9 ex.  
  B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 113/25.06.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


